**ИНФОРМАЦИЈЕ И УПУТСТВА ЗА РОДИТЕЉЕ ЧИЈА ДЕЦА ПОХАЂАЈУ НАСТАВУ УЖИВО**

**Ова упутства и информације важе за септембар месец, када ћемо у 2 наврата (након 2 недеље) вршити процену актуелне ситуације, и по потреби у складу са ситуацијом у школи као и у складу са упутствима Министарства прилагођавати и мењати режим и начин рада и поступања.**

**Услови за долажење у школу:**

Дете долази у школу искључиво када је здраво, без икаквих респираторних тегоба, без температуре. Уколико је било коме од укућана или особа са којим је дете било у контакту доказано присуство Ковида ,или постоји сумња на исти **дете не долази у школу и прелази на онлајн наставу.**О исправности поступања у овим ситуацијама гарантује родитељ својим потписом на овом документу.

**Поштовање хигијенских мера приликом боравка у школи: Услов за боравак ученика у школи је ношење маски.Обавезно је поштовање дистанце-**без физичких контакта, седење својој клупи, одлазак по потреби до тоалтета, појединачно.**Обавезно често прање руку, и употреба дезинфекционих средстава, дезинфекција обуће приликом уласка у просторије школе, као и приликом уласка у учионицу.Обавезна употреба дезинфекционих средстава која ће се налазити на улазу у школу, као и у учионицама.**

**Исхрана у школи:**

За ученике који користе оброке које припрема „Пчелица“, оброци и ужина се сервирају у школи. Сви остали ученици треба  **да своју ужину донесу од куће, јер неће бити никаквих могућности да деца излазе ван школског дворишта, у време боравка у школи, јер је сваки излазак из дворишта ризик.**Такође је потребно **да донесу своју флашицу са водом,** како не би пили воду са чесама

Пожељно је да сваки ученик има свој дезифицијенс , који одговара евентуалној алергиској структури, уколико је дете има.

**Кретање родитеља кроз школски простор и двориште:**

Родитељима није дозвољено кретање кроз школски простор. Родитељ предаје дете учитељу, васпитачу , на улазу о коме ће добити обавештење од одељенског старешине,узима дете након наставе на истом месту.

**Једино под овим условима школа гарантује безбедност и здравље деце.**

31.8.2020. Директор: Душица Тричковић

(ПОТПИСИ РОДИТЕЉА НА ПОЛЕЂИНИ, УЗ НАЗНАКУ ОДЕЉЕЊА, ИМЕ РОДИТЕЉА И ИМЕ УЧЕНИКА)